cyanic-selkie/wikianc huggingface dataset:
Command & Conquer: Red Alert
Pelaaminen
Sekä Neuvostoliitolla että liittoutuneilla on erikoisrakennuksia, jotka tulevat käyttöön pelin loppupuolella. Liittoutuneiden kronosfääri mahdollistaa joukko-osastojen siirtämisen vihollisen selustaan, kun taas Neuvostoliiton rautaesirippu  tekee yksiköistä väliaikaisesti haavoittumattomia.
Juoni
Pelin taustatarinassa Albert Einstein rakentaa vuonna 1946 aikakoneen, jolla hän matkustaa vuoteen 1924 ja eliminoi nuoren Adolf Hitlerin. Tämä estää toista maailmansotaa tapahtumasta, mutta sen sijasta Neuvostoliiton diktaattori Josif Stalin pyrkii laajentamaan valtaansa Eurooppaan. Neuvostoliittoa asettuvat vastustamaan Yhdistynyt kuningaskunta, Ranska ja Saksa.
Red Alert sisältää myös yhteyden Tiberian Dawn -peliin, sillä jälkimmäisessä esiintyvä Kane esiintyy yhtenä Stalinin neuvonantajista, ja pelin lopussa viitataan Nodin veljeskuntaan.
Kehitys
Red Alertin musiikin sävelsi Frank Klepacki, joka teki myös Tiberian Dawnin musiikin. Pelin musiikista erityisesti kappale ”Hell March” on saavuttanut suuren suosion.
Vastaanotto
Pelit-lehden Niko Nirvi antoi arvostelussaan Red Alertille arvosanan 95/100. Ongelmina hän nosti esiin tietokonevastustajan kyvyttömyyden ilmahyökkäyksiä vastaan, sekä sen, että pelialueen palaaminen pelaajalta näkymättömäksi oli toteutettu huonosti.
PC Mag -lehden arvosana Red Alertille oli viisi tähteä viidestä.
GameSpot-sivuston arvostelija Vince Broady antoi pelille arvosanan 9,5/10. Broady kehui pelin tasojen suunnittelussa sitä, että ne eivät yleensä pakota pelaajaa tiettyyn ratkaisumalliin, vaan niissä esiintyvät haasteet on mahdollista ratkaista monilla eri yksiköillä ja tavoilla. Pelin välivideoita hän kritisoi ajoittain kiusallisiksi katsoa.
Sihanoukville
Sihanoukville (Kampong Som tai Kampong Saom) on satamakaupunki Kambodžassa, Siaminlahden rannalla. Kuningas Norodom Sihanoukin mukaan nimetty kaupunki on Kambodžan ainoa syväsatama. Kaupungin laajat hiekkarannat ovat tehneet siitä suositun matkailukohteen. Vuoden 2008 tilaston mukaan kaupungissa on 199 902 asukasta.
Kaupungin Sihanoukvillen kansainvälinen lentokenttä avattiin 2004. Lentokenttä sijaitsee 18 kilometrin päässä Sihanoukvillen keskustasta.
Kaupungilla on värikäs historia entisenä ja uutena matkailukohteena.
Sihanoukvillen lähtettyvillä sijaitsee 1993 perustettu luonnonsuojelualue Bokor Park. Bokorvuoristossa noin tuhannen metrin korkeudella on tuhottu ranskalaisten huvila-alue (Hill Station) 1920-luvulta. Raunioituneesta alueesta on muodostunut matkailijoiden vaelluskohde, jonne on valmistumassa uusi hotelli 2007.
Ewondo
Ewondo on Kamerunissa puhuttu bantukieli. Sitä puhui SIL Internationalin mukaan äidinkielenään 578,000 ihmistä vuonna 1982. Kamerunin lisäksi ewondon puhujia asuu Päiväntasaajan Guineassa ja Gabonissa.
Ewondo on läheistä sukua Kamerunissa puhutulle bebelen kielelle.
Permikausi
Permikausi oli geologinen ajanjakso paleotsooisen maailmankauden lopulla noin 300–245 tai 280–248 miljoonaa vuotta sitten. Kauden aikana vallitsi kylmä ja kuiva monsuuni-ilmasto. Permikausi oli matelijoiden kukoistusaikaa ja päättyi eläinten suureen joukkotuhoon. Havupuut levittäytyivät laajalle alueelle permikauden aikana ja nisäkäsmäiset matelijat ilmestyivät. Kauden nimi tulee Venäjän Permin aluepiiristä. Permikautta seurasi triaskausi.
Gibson Byrdland
Gibson Byrdland on Gibsonin valmistama puoliakustinen sähkökitara ja melkein ainoastaan Yhdysvalloissa tunnettu. Kitaran kehittivät kitaristit Hank Garland ja Billy Byrd joidenka sukunimistä kitara sai nimensä. Kitara ilmestyi markkinoille vuonna 1955 mutta vuoden 1969 jälkeen sen valmistaminen on rajoitettu. Kuvan kitarassa on soololoven nk. venetsialainen muotoilu, joka on pyöreämpi kuin teräväkärkinen firenzeläinen muoto, joka muistuttaa Gibson ES-175 - mallin soololovea.
Permikausi
Maantiede ja ilmasto
Merenpinta oli permikaudella alhaalla. Maapallolla oli jättiläismantereet Pangea ja Gondwana sekä valtava meri Panthalassa. Pangea oli C-kirjaimen muotoinen ja sen sisäpuolella sijainneessa Tethysmeressä oli pieniä saaria. Pangea säilyi suunnilleen samana koko permikauden ajan. . Pangean yhtenäinen maamassa muutti merivirtoja sekä ilmastoa. Ilmasto oli monsuunityyppinen ainakin mantereen rannikolla ja kuiva laajoilla alueilla mantereen sisäosissa. Ilmasto oli nykyistä kylmempi kauden alussa sekä mantereinen. Laajoja jäätiköitä oli noin 299–280 miljoonaa vuotta sitten, Permin Gzhelian-kaudelta Artiskian-kaudella asti. Yhä Rhodian-kaudella oli suurin osa Etelämantereesta jäässä. Ilmasto lämpeni runsaasti kauden alkupuolella ja saavutti nykyisen tason kauden keskivaiheilla, minkä jälkeen lämpötilan nousu jatkui hieman hitaammin. Samalla ilmakehän kosteus väheni ja laski nykyiselle tasolle. Pangeassa oli laajoja aavikoita ja subtrooppinen vyöhyke oli huomattavasti nykyistä laajempi. Permikauden alkupuolella päiväntasaajan seudulla kasvoi trooppista sademetsää tai savannia, mutta seutu aavikoitui kauden loppuun mennessä. Subtrooppinen kuivuusvyöhyke ulottui täten noin 40. pohjoiselta leveysasteelta 40. eteläiselle leveysasteelle.
Gibson Byrdland
Gibson Byrdlandilla soittaneita
Hank Garlandin ja Billy Byrdin lisäksi Gibson Byrdlandia ovat soittaneet muun muassa John McLaughlin, Dennis Coffey ja Ted Nugent.
Permikausi
Kasvillisuus
Käpypalmut ilmestyivät ja yleistyivät permikauden aikana. Eteläisen Gondwanan lauhkealla vyöhykkeellä kasvoi kapealehtisiä Glossopteris-suvun siemensaniaispuita sekä -pensaita. Ne hävisivät kauden lopun joukkotuhossa.
Eläimistö
thumb|280px|Kookas [[synapsidit|synapsidi Dimetrodon oli permikauden hallitsevia petoja.]] thumb|280px|Permikauden eläimistöä nykyisen [[Venäjän alueelta.]]
Matelijat olivat permikauden valtalajistoa, mutta dinosauruksia ei ollut vielä olemassa. Matelijat olivat useimmiten synapsideja, pelykosaureja tai terapsideja. Permikaudella kehittyi ensimmäistä kertaa Maan historiassa suuri maaeläimistö kasvin- ja lihansyöjineen. Ensimmäiset arkosaurit ilmestyivät kauden loppupuolella.
Matelijalajisto kehittyi ja monipuolistui taajaan tahtiin permikauden aikana sammakkoeläinten lajimäärän pudotessa. Tunnetuin permikauden matelija on luultavasti hieman krokotiilia muistuttanut liskomainen Dimetrodon. Se käveli neljällä jalalla ja on tunnettu suuresta selkäevästään, joka toimi mahdollisesti lämmönsäätelijänä. Dimetrodon eli noin 280–260 miljoonaa vuotta sitten ja oli osapuilleen kaksi metriä pitkä. Muita kauden eläimiä olivat suurikokoinen arkosauri Postosuchus sekä kasveja syönyt Desmatosuchus. Alkeelliset terapsidit syrjäyttivät pelykosaurit noin 270–260,4 miljoonaa vuotta sitten keskisellä permikaudella. Guadalupe-epookin lopussa noin 260,4 ± 0,7 miljoonaa vuotta sitten tapahtui permikauden joukkotuhoa edeltänyt joukkotuho.
Ammoniitit ja merisiilien kaltaiset piikkinahkaiset olivat yleisiä permikauden merissä. Permikerrostuma tunnetaan kovakuorisista ja yksisoluisista alkueläimistä fusulinideista.
Permikauden joukkotuho
Permikauden lopulla tapahtui permikauden joukkotuho, Maapallon elämän historian suurin tunnettu joukkotuho, jossa hävisi suurin osa merieläimistä sekä maalla eläneistä selkärankaisista. Joukkotuhon syytä ei tiedetä tarkasti: se saattoi johtua suuresta asteroiditörmäyksestä, Siperian laakiobasalttipurkauksista, mannerliikuntojen aiheuttamista muutoksista ilmastossa tai mahdollisesti kaikkien yhdistelmästä. Tulivuorten hiilidioksidin aiheuttama ilmastonlämpeneminen saattoi vapauttaa metaania syvänmeren metaaniklatraateista. Se kuumensi Maapalloa ja aiheutti syvänmeren hapettomuuden muuttamalla merivirtoja. Metaanin hapettuminen hiilidioksidiksi Maan ilmakehässä imi siitä happea. Syvänmeren hapettomuus suosi rikkibakteereita, joiden tuottama rikkivety myrkytti ilmaa, minkä vuoksi Maa muuttui hetkeksi erittäin epäystävälliseksi paikaksi elämälle.
Joukkotuho on edennyt luultavasti satojen tuhansien tai miljoonien vuosien aikana asteittain ja useina aaltoina. Pahin tuho tapahtui aivan kauden lopussa. Maan ilmakehän happipitoisuus laski joukkotuhosta johtuen miljoonien vuosien aikana noin 1,5-kertaisesta nykymäärästä prosenttiin, joka oli noin kaksi kolmasosaa nykyisestä. Planeetan eliöstö toipui permikauden joukkotuhosta hitaasti; toipuminen kesti kymmeniä miljoonia vuosia.
Permikauden jako
Permikauden ajoitus on useiden geologisten kausien tapaan hieman epätarkkaa. Yleinen jakotapa on seuraava:
Toisessa jakotavassa Loping- ja Guadalupe-epookit yhdistetään yläpermiksi, jolloin Cisural-epookki muodostaa alapermin.
Fang
Fang voi tarkoittaa seuraavia asioita ja henkilöitä:
Norman Hunter
Pelaajaurallaan Hunter muistetaan parhaiten ajastaan Leedsissä, jossa hän pelasi vuosien 1961 ja 1976 välillä 724 ottelua, tehden 21 maalia. Vuonna 1974 PFA valitsi Hunterin vuoden parhaaksi pelaajaksi Englannin Valioliigassa. Leedissa pelatessaan hän oli mukana voittamassa liigamestaruutta kahdesti (1969 ja 1974), FA Cupia vuonna 1972, liigacupia (1968) ja UEFA Cupia vuosina 1968 ja 1971. Myöhemmin urallaan Hunter edusti vielä Bristolia ja Barnsleyta, jossa lopetti pelaajauransa vuonna 1983. Pelaajauransa päätyttyä Hunter toimi managerina Barnsleyssa, Leedsissa ja Rotherhamissa.
Englannin maajoukkuetta Hunter edusti 28 kertaa ja oli mukana voittamassa maailmanmestaruutta vuoden 1966 MM-kotikisoista. Hän edusti maataan myös vuoden 1970 MM-kisoissa.
Hunter kuoli vuonna 2020 76-vuotiaana koronavirukseen.
Lister
Lister tarkoittaa seuraavia:
Hidden Treasures
Hidden Treasures on Megadeth-yhtyeen EP-levy vuodelta 1995, joka sisältää pääasiassa elokuvia varten kirjoitettuja kappaleita. Se sisältää mm. cover-version rock-muusikko Alice Cooperin kappaleesta "No More Mr. Nice Guy", joka on Megadethin ainoa triona (Mustaine, Ellefson ja Menza) levyttämä kappale, sekä cover-version heavy metal -yhtye Black Sabbathin kappaleesta "Paranoid".
Kappaleet
Uudelleenjulkaisun bonuskappaleet
HMS Freesia (K43)
HMS Freesia (viirinumero K43) oli Britannian Kuninkaallisen laivaston vuonna 1940 vesille laskettu Flower-luokan korvetti, joka palveli toisessa maailmansodassa.
Valmistus
Alus tilattiin 19. syyskuuta 1939 Belfastista Pohjois-Irlannista Harland and Wolffilta, missä köli laskettiin 18. kesäkuuta 1940 telakkanumerolla 1074. Alus laskettiin vesille 3. lokakuuta ja valmistui reilua kuukautta myöhemmin 19. marraskuuta.
Palvelus
Alus myytiin 1946 Hong Kongiin Wheelock Mardenille, joka nimesi sen Freelockiksi. Alus haaksirikkoutui San Jorgessa huhtikuussa 1947 hinattaessa sitä Lontoosta Shanghaihin.
Dan Girardi
Daniel "Dan" Girardi (s. 29. huhtikuuta 1984 Welland, Ontario, Kanada) on uransa lopettanut kanadalainen jääkiekkopuolustaja.
Pelaajaura
Girardi kasvoi pelaten jääkiekkoa kotikaupungissaan Wellandissa. Hän pelasi Welland Tigersissa OMHA:ssa.
Hän pelasi junioriurallaan London Knightsissa, jossa voitti OHL:n mestaruuden vuonna 2005. Samana vuonna joukkue voitti myös Memorial Cupin.
Girardi allekirjoitti vuonna 2005 vapaana agenttina kaksisuuntaisen sopimuksen AHL-seura Hartford Wolf Packin kanssa. Hän pelasi kaudella 2005–2006 paitsi AHL:ssä, myös Charlotte Checkersissä ECHL:ssä. Hän teki sopimuksen NHL-seura New York Rangersin kanssa vuonna 2006 ja pääsi pelaamaan NHL:ssä ensimmäistä kertaa tammikuussa 2007, kun hänet kutsuttiin ylös farmijoukkue Hartford Wolf Packista Darius Kasparaitisin loukkaantumisen jälkeen. Hän pelasi sitä seuraavasta kaudesta lähtien jokaisen ottelun kolmen kauden ajan. Täysien kausien putki kuitenkin katkesi, kun hän kärsi kylkivammasta tammikuun lopulla 2011. Hän oli sen takia poissa kahden pelin ajan.
Kaudella 2011–2012 Girardi nimettiin Rangersin väliaikaiseksi kapteeniksi Marc Staalin poissaolon ajaksi. Hän pelasi runkosarjakauden aikana keskimäärin noin 26 minuuttia peliä kohden. Hän pääsi pelaamaan myös NHL:n tähdistöotteluun 2012. Girardi teki ensimmäisen pudotuspelimaalinsa 26. huhtikuuta 2012 itäisen konfrenenssin neljännesfinaaleiden seitsemännessä ottelussa Ottawa Senatorsia vastaan.
Kaudella 2012–2013 Girardi nimettiin varakapteenina jälleen kapteeniksi Marc Staalin saatua kiekon silmäänsä 3. maaliskuuta.
Kaudella 2013–2014, 28. helmikuuta 2014 Girardi ja Rangers solmivat kuuden vuoden sopimuksesta, josta Girardi saa yhteensä 33 miljoonaa dollaria. Hänet nimettiin jälleen Rangersin väliaikaiseksi kapteeniksi, kun Ryan Callahan kaupattiin pois vaihtojen takarajalla.
Girardin ja Rangers purkivat sopimuksen yhteisymmäryksessä kesällä 2017. Girardi edustaa kaudesta 2017–2018 lähtien NHL-Joukkue Tampa Bay Lightningia. Hänet nähtiin kesä-, heinäkuussa harjoittelevan tulevaa kautta varten KHL-Joukkue Avangard Omskin valmmennuksen ja pelaajien kanssa. Hän sai myös KHL sopimuksen, mutta päätti jäädä vielä NHL:lään.
Midori Honda
Midori Honda (s. 16. marraskuuta 1964 Shizuoka) on japanilainen entinen jalkapalloilija.
Jalkapallomaajoukkue
Honda debytoi Japanin maajoukkueessa kesäkuussa 1981. Hän kuului Japanin joukkueeseen myös MM-kilpailuissa 1991. Hän on pelannut 43 maaottelua.
Tyko Reinikka
Tyko Henrik Reinikka (10. joulukuuta 1887 Oulu – 18. tammikuuta 1964 Helsinki) oli suomalainen poliitikko, opettaja ja pankinjohtaja. Reinikka toimi Maalaisliiton kansanedustajana vuosina 1922–1930 ja useissa eri ministerin tehtävissä 1920- ja 30-luvuilla. Jatkosodan aikana 1943–1944 Reinikka oli Linkomiehen hallituksen toisena valtiovarainministerinä.
Anelma
Anelma nimipäivä on 2. joulukuuta. Suomessa nimi Anelma on 1900-luvun alusta vuoden 2019 loppuun mennessä annettu 4 464 naiselle ja alle viidelle miehelle.
Tyko Reinikka
Sotasyyllisyysoikeudenkäynti
Sotasyyllisyysoikeudenkäynnissä vuonna 1946 hänet tuomittiin kahdeksi vuodeksi vankeuteen. Hän joutui tavallaan vahingossa syytteeseen; Yrjö Soinin mukaan tämän aiheuttivat ne sotasyyllisyyslain pykälät, jotka mahdollistivat suurlähettiläs Toivo Kivimäen syytteeseen asettamisen. Reinikka voitiin asettaa syytteeseen, sillä hän oli kuulunut Linkomiehen hallituksen ulkoasiainvaliokuntaan ja hänen katsottiin siten olleen vastuussa hallituksen ulkopolitiikasta. Sota-aikana Reinikka tunnettiin kiihkeänä sotapolitiikan ja saksalaissuuntauksen kannattajana. Reinikan saksalaismielisyyden takia esimerkiksi marsalkka C. G. E. Mannerheim kieltäytyi osallistumasta tärkeisiin neuvotteluihin, joissa Reinikka oli läsnä, sillä pelkäsi tämän vuotavan salaisia tietoja Saksan Helsingin lähetystöön.
Reinikka päästettiin ehdonalaiseen vapauteen 21. lokakuuta 1947 istuttuaan rangaistuksestaan vankilassa viisi kuudesosaa.
Reinikalle myönnettiin vuonna 1951 ministerin arvo.
Hinaaja
Hinaaja on vesiliikenteessä käytettävä työalus. Tyypillisesti hinaaja on hinattavaansa verrattuna pieni, mutta kokoonsa nähden voimakas ja liikehtimiskykyinen.
Käyttötarkoitus
Hinaajan tarkoitus on antaa muille laivoille näiltä puuttuvaa massojen liikuttelu- ja hallintatehoa. Hinaajia käytettiin varsinkin aikaisemmin avustamaan muita aluksia satamiin tultaessa ja niistä lähdettäessä. Nyttemmin muun muassa kääntöpotkurit ovat parantaneet alusten ketteryyttä ja vähentäneet hinaajien käyttötarvetta normaalissa satamaliikenteessä. Hinaajia käytetään myös ilman omaa voimakonetta olevien alusten, kuten proomujen ja lotjien käsittelyssä.
Puutavaraa voidaan kuljettaa uiton yhteydessä vesitse hinaajien vetäminä nippulauttoina. Käyttöympäristönsä ja merikelpoisuutensa perusteella hinaajat voidaan jakaa muun muassa satamahinaajiin ja avomerihinaajiin. Hinaajia on toisinaan käytetty myös pelastusaluksina tai miinanraivaajina. Myös eräillä jäänmurtajilla ja monitoimialuksilla on hinaajien ominaisuuksia.
Hinaajatyypit
Tavanomaisesti hinaaja kuljettaa hinattavaansa perässään köyteen tai vaijeriin kiinnitettynä. Myös kyljlä hinaaminen on mahdollista.
Talvisodan pommitukset Kuopiossa
Talvisodan pommitukset Kuopiossa tapahtuivat 6. tammikuuta, 2. helmikuuta, 3. helmikuuta ja 5. maaliskuuta 1940. Pommihyökkäyksistä tuhoisin tapahtui 3. helmikuuta 1940. Silloin kuoli 34 ihmistä. Yhteensä viidessä pommituksessa kuoli laskentatavasta riippuen 41 tai 43 ihmistä, lisäksi sosiaaliministeriön mukaan rakennuksista vaurioitui tai tuhoutui 116. Täysin tuhoutuneita rakennuksia oli vain kymmenen. Kuopiossa annettiin yhteensä 24 ilmahälytystä.
Hinaaja
Hinaajatyypit
Työntöalus (pusher tug) työntää proomua edessään. Se ja proomu muodostavat tällöin yhtenäisen yksikön eli niitä pidetään yhtenä aluksena. Yksin liikkuvan työntäjän merikelpoisuus voi olla yhdistelmää huonompi.
Alankomaissa on kehitetty hinaajatyyppi, jonka hinauskoukku on kiinni kahden yhdistetyn teräsrenkaan muodostamassa rakenteessa. Toinen renkaista on kiinni hinaajassa ja hinauskoukku liikkuu vapaasti toisessa renkaassa. Tällainen hinaaja voi kääntyä 360° suhteessa hinattavaansa ja touvin veto kohdistuu aina aluksen painopisteeseen. Täten hinaaja ei ole vaarassa kaatua.
Dernan taistelu
Dernan taistelu käytiin Yhdysvaltojen ja Tripolitanian barbareskivaltion välillä Dernan (tunnettu myös nimellä Derne) kaupungin hallinnasta nykyisen Libyan alueella ensimmäisen barbareskisodan aikana 28. toukokuuta 1805. Taistelua edelsi amerikkalaisjoukkojen ja näitä auttaneiden arabijoukkojen yli 800 kilometrin pituinen vaellus Aleksandriasta aavikon halki. Itse taistelu päättyi Yhdysvaltojen voittoon.
Tausta
Suunnitelman mukaan Eaton purjehti Alexandriaan ja tapasi Hametin 23. huhtikuuta 1805. Miehet allekirjoittivat sopimuksen, jossa sovittiin Yhdysvaltojen avusta ja Hametin tulevasta rauhasta maan kanssa. Hamet lupasi myös maksaa takaisin Yhdysvaltojen avusta ohjaamalla näille suojelurahaa, jota Tripolitania sai muun muassa Ruotsista ja Tanskasta näiden kauppalaivojen koskemattomuudesta. Eatonin mukana Hametin joukkoihin liittyi yhdeksän amerikkalaista merijalkaväen sotilasta. Kun mukaan laskettiin Hametin Egyptistä värväämät arabit, joukkojen yhteiskooksi tuli noin 400–500 miestä. Arabien ja amerikkalaisten lisäksi mukana oli 38 kreikkalaista ja monista muista kansallisuuksista tulleita palkkasotureita.
Matka Dernaan
220px|thumb|vasen|Piirros joukoista matkalla Dernaan. Piirtänyt Arman Manookian. Sotajoukko lähti matkalleen kohti Dernaa 8. maaliskuuta 1805. Samaan aikaan kapteeni Isaac Hullin komentaman laivasto-osaston oli määrä purjehtia lähelle Dernaa, jossa se voisi antaa tarvikkeita ja lisäjoukkoja sinne saapuville joukoille. Maitse kulkevien joukkojen matka sujui suhteellisen hyvin, kunnes 8. huhtikuuta joukoilta loppuivat ruokavarastot. Tällöin Hamet ja useat hänen kannattajansa kääntyivät Eatonia vastaan tarkoituksenaan hylätä retkikunta ja palata Egyptiin. Eaton oli asettanut amerikkalaiset sotilaat vahtimaan tarviketelttaa, kun noin 200 arabiratsumiestä lähti ratsastamaan heitä päin miekat kädessään. He kuitenkin kääntyivät viime hetkellä ja amerikkalaisten onnistui pysyä rauhallisena, eivätkä he tulittaneet joukkoa. Lopulta Eatonin onnistui puhumalla suostutella arabit jatkamaan retkikunnan mukana. Joukot saapuivat lopulta Dernan lähistölle 25. toukokuuta kuuden viikon matkan jälkeen.
Perillä Dernassa
220px|thumb|oikea|Maalaus [[Pierre O'Bannonin johtamasta hyökkäyksestä Dernaan. Maalannut Charles Waterhouse.]] Dernan kaupungissa oli noin 800 tripolitanialaista puolustajaa. Paikka oli heikosti suojattu, sillä alueen rannikko oli niin matala, että laivojen olisi erittäin hankala tulla tehokkaalle tulitusetäisyydelle kaupungista ja sitä suojaavasta linnakkeesta. Maalta käsin tulevaa hyökkäystä oli osattu odottaa ja Yusuf oli lähettänyt kaupunkiin lisäjoukkoja. Ne olivat kuitenkin amerikkalaisten saapuessa vielä usean päivän matkan päässä lännessä. Eaton kirjoitti kirjeen kaupungin komentajalle Hametin nimissä vaatien puolustajia antautumaan, mitä puolustajat eivät kuitenkaan aikoneet tehdä. 28. päivä amerikkalaisten paikalle tullut laivasto-osasto purki varusteitaan Eatonin joukoille. Näin keventyneet kolme laivaa Argus, Hornet ja Nautilus pystyivät purjehtimaan lähelle kaupunkia ja linnaketta. Laivat alkoivat tulittaa linnaketta ja puolustajat vastasivat tuleen omilla tykeillään. Kuitenkin noin tunnin mittaisen laukaustenvaihdon jälkeen puolustajat hylkäsivät tykkinsä ylivoimaisen tulivoiman edessä ja he vetäytyivät itse kaupunkiin. Noin kello 15 Eatonin alaisuudessa ollut luutnantti Pierre O'Bannon johti amerikkalaiset valtaamaan linnaketta rannikon kautta. Hametin arabijoukot puolestaan hyökkäsivät pidemmältä maan puolelta. O'Bannon laski linnakkeen Tripolitanian lipun ja laittoi linnakkeen muurille Yhdysvaltojen tähtilipun. Kahden joukon väliin jääneet puolustajat antautuivat noin kello 16.
Seuraukset
Puolustajien antauduttua amerikkalaiset ja arabit olivat saaneet haltuunsa kaupungin ja sen linnakkeet menettäen vain yhden amerikkalaisen kuolleena ja kaksi haavoittuneena. Hametin arabijoukot menettivät kymmenen miestä. Eaton haavoittui itsekin saatuaan musketin osuman vasempaan käteensä. Voiton jälkeen Eaton alkoi suunnitella hyökkäystä itse Tripoliin. Suunnitelmat kuitenkin vaikeutuivat, kun paikalliset eivät asettuneetkaan kruununvaatijan taakse. Lisäksi kaupungin vallanneet joukot joutuivat puolustamaan sitä lähes kuuden viikon ajan Yusufin apujoukkoja ja paikallisia heimoja vastaan. Tästä huolimatta Eaton elätteli suunnitelmaansa, kunnes amerikkalaisten alus USS Constellation saapui kaupungin edustalle 11. kesäkuuta tuoden mukanaan uutisia. Yhdysvallat oli solminut rauhan Tripolitanian kanssa 4. kesäkuuta ja sen ehtoihin kuului Dernan välitön tyhjentäminen ja Hametin poistuminen Tripolitanian alueelta. Rauha päätti ensimmäisen barbareskisodan. Yhdysvaltain merijalkaväen hymnissä on viittaus Dernan taisteluun kohdassa, jossa lauletaan From the Halls of Montezuma to the shores of Tripoli, we fight our country's battles in the air, on land and sea.
Unelma (nimi)
Unelma on suomalainen naisen etunimi. Nimi johtuu haavetta tai toivetta taikka sellaisen täyttymistä tarkoittavasta sanasta unelma, joka on myös erään koristekasvin nimi.
Unelma nimipäivä on 2. joulukuuta. Nimi Unelma on Suomessa 1900-luvun alusta vuoden 2019 loppuun mennessä annettu 4 055 naiselle ja alle kymmenelle miehelle.
Uudenmaan elinkeino-, liikenne- ja ympäristökeskus
Uudenmaan elinkeino-, liikenne- ja ympäristökeskus on yksi Suomen 15:stä ja samalla 9:stä kaikkien kolmen vastuualueen elinkeino-, liikenne- ja ympäristökeskuksesta. Sen toimialueeseen kuuluu Uusimaa sekä liikenne- ja infrastruktuuriasioiden osalta myös Kanta-Häme ja Päijät-Häme. Päätoimipaikkana on Helsinki sekä muut toimipaikat Lahdessa ja Hämeenlinnassa (liikenne- ja infrastruktuuriasiat).
Uudenmaan elinkeino-, liikenne- ja ympäristökeskus (ELY) aloitti toimintansa vuonna 2010.
Viraston ylijohtajana vuonna 2018 on Petri Knaapinen. Viraston toimintoja on kahdessa eri toimipisteessä Helsingin Pasilassa.
Gerard Kemkers
Kemkers lopetti uransa vuonna 1990. Tämän jälkeen hän on toiminut muun muassa Carl Verheijenin, Jochem Uytdehaagen, Ireen Wüstin ja Sven Kramerin valmentajana.
Sumitomo Life seimeihoken
Sumitomo Life Seimei Hoken (住友生命保険相互会社 Sumitomo Seimei Hoken Sōgo-gaisha, Sumisei) on vuonna 1907 perustettu japanilainen keskinäinen henkivakuutusyhtiö. Yhtiö on osa Sumitomo-yritysryvästä. Sen pääkonttori on Osakassa ja toinen merkittävä konttori Tokiossa. Kaikkiaan sillä on 71 toimistoa ja 1516 aluetoimipistettä.
Sumitomo on Japanin neljänneksi suurin henkivakuutusyhtiö. Vuonna 2013 se laajensi toimintaansa ulkomaille ostamalla vähemmistöosakkuuden indeonesialaisesta yhtiöstä.
Émile Oustalet
Oustalet työskenteli Pariisin luonnontieteellisessä museossa Muséum National d'Histoire Naturellessa, seuraten virassa Jules Verreauxia apulaisluonnontieteilijänä vuodesta 1873 alkaen. Vuonna 1900 hän seurasi virassa Alphonse Milne-Edwardsia mammalogian (nisäkästutkimuksen) professorina.
Hän kirjoitti yhdessä Armand Davidin kanssa teoksen Les Oiseaux de la Chine (1877). Hän kirjoitti kirjan Kambodžan linnuista Les Oiseaux du Cambodge (1899). Hän oli Pariisissa järjestetyn Kolmannen kansainvälisen lintutieteellisen kongressin puheenjohtaja 1900.
Oustalet nimesi malesiansinisiepon 1881 ja patagoniantinamin (Tinamotis ingoufi) 1890.
HMS Gentian (K90)
HMS Gentian (viirinumero K90) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus
Alus tilattiin 19. syyskuuta 1939 Belfastista Pohjois-Irlannista Harland and Wolffilta, missä köli laskettiin 20. huhtikuuta 1940 telakkanumerolla 1070. Alus laskettiin vesille 6. elokuuta ja valmistui reilua kuukautta myöhemmin 20. syyskuuta.
Palvelus
Alus myytiin romutettavaksi 1947.
SSC Napoli
Società Sportiva Calcio Napoli on vuonna 1926 perustettu italialainen jalkapalloseura Napolin kaupungista. Seura pelaa Italian pääsarjassa Serie A:ssa, jossa se on viettänyt suurimman osan historiastaan.
Seuran parhaat vuodet sijoittuvat 1980-luvun jälkipuolelle kun Diego Maradona pelasi seurassa. Tuona aikana Napoli voitti kaksi scudettoa ja kerran UEFA Cupin. Nämä ovat Napolin merkittävimmät saavutukset, mutta se on myös voittanut kuusi kertaa Coppa Italian. Näillä saavutuksilla se on Etelä-Italian menestyksekkäin seura.
Ottelunsa Napoli pelaa Stadio Diego Armando Maradonalla, jolle mahtuu noin 60 000 katsojaa. Napolin värit ovat taivaansininen ja valkoinen. Seura tunnetaan myös lempinimillä Azzurri ja Partenopei.
All the Roadrunning
All the Roadrunning on Mark Knopflerin ja Emmylou Harrisin duettoalbumi, joka julkaistiin 25. huhtikuuta 2006. Levy nousi Britannian albumilistan sijalle 8 ja Billboard 200 -listan sijalle 17.
Kappaleet
Kappaleet ovat Knopflerin säveltämiä, paitsi numerot 6 ja 9, jotka ovat Harrisin.
Out of the Silent Planet (kappale)
Out of the Silent Planet on Iron Maidenin toinen single Brave New World -albumilta. Single julkaistiin 23. lokakuuta 2000. Single sisältää kaksi livekappaletta Ed Hunter -kiertueelta ja musiikkivideon.
Single sijoittui Suomen virallisella listalla parhaimmillaan sijalle 13 ja Britanniassa sen listasijoitus oli 20.
Lastoursville
Lastoursville on kaupunki Gabonissa Ogooué-Lolon provinssissa. Kaupungissa oli noin 12 000 asukasta vuoden 2013 väestönlaskennassa.
Keski-Lahti
Keski-Lahti on Lahden ydinkeskustan muodostava kaupunginosa. Sen ytimen muodostaa Lahden kauppatori ympäristöineen. Lahden kauppatorin pohjoispuolella harjulla on Ristinkirkko Kirkkokadulla ja sen länsipuolella Lahden yhteiskoulu. Lahden kauppatorin eteläpuolella Harjukadulla on Lahden kaupungintalo. Keski-Lahti rajoittuu etelässä rautatiehen. Lahden rautatieaseman eteläpuolelta alkaa naapurikaupunginosa Asemantausta ja idässä on Paavola.
Vuonna 2017 Lahden Ydinkeskustan tilastoalueen väkiluku oli 7 186, mutta Ydinkeskustan rajaus ei ole yhtenevä Keski-Lahden kaupunginosan rajojen kanssa. Keski-Lahteen kuuluu myös esimerkiksi pääosa tilastoalueesta Pohjoinen keskusta, jonka asukasluku oli 4 659, mutta johon kuuluu myös osa läntisintä Paavolan kaupunginosaa. Koska Lahti tilastoi väkilukujaan rajoiltaan kaupunginosajaottelusta poikkeavien alueiden mukaan, tulee edellä mainitut yhteenlaskemalla saatuun tilastolliseen väkilukuun suhtautua vain suuntaa antavana arvona.
Lahden kauppatori
Lahden kauppatori rajoittuu etelässä pääkatu Aleksanterinkatuun ja pohjoisessa Vapaudenkatuun, idässä entiseen Kansallis-Osake-Pankin rakennukseen ja Torikatuun sekä lännessä Marolankatuun, jossa on taksiasema. Marolankadun länsipuolella on Lahden alatori, joka on veistoksin varustettu puistomainen alue, jossa on enää pääasiassa vain pensaita.
Lahden kauppatorilta syttyi Lahden palo, mistä on muistomerkintä Lahden kauppatorin mukulakivipinnassa. Palon sytyttäjäksi epäiltiin Marolan piikaa, jolta olisi vahingossa syttynyt navetta 1877. Lahden kaupunkia laajennettiin 1916 ja Keski-Lahteen alkoi liittyä muita alueita. Toisen kerran Lahden kaupunkia laajennettiin jo selvästi kauemmas 1933. 298px|thumb|[[Lahden kaupungintalo Salpausselän harjulla]]
Kauppatorin ympärillä on vanha KOP:n rakennus, joka siirtyi Päijät-Hämeen puhelimelle. Toria ympäröi eteläpuolella Lahden pääkatu, Aleksanterinkatu ja pohjoispuolella Vapaudenkatu. Torin keskipisteestä Mariankatua pohjoiselle mäelle noustaessa on hengellistä esivaltaa kuvastava Ristinkirkko ja eteläisellä mäellä Salpausselän harjulla maallista esivaltaa kuvastava, Eliel Saarisen suunnittelema Lahden kaupungintalo. Sen naapurustossa sijaitsee Harjun koulu. thumb|298px|Pääkatu [[Aleksanterinkatu (Lahti)|Aleksanterinkatu Lahden seurahuoneen kohdalta itään päin.]] Aikaisemmin Lahden tori oli vilkas kauppapaikka, jonne saavuttiin Aleksanterinkadun läntisessä alapäässä sijaitsevalta Lahden linja-autoasemalta. Torilla oli suihkulähde, mutta se on poistettu. Torin eteläpuolella on kuuluisa Lahden alatori, jossa on veistos ja puisto sekä R-kioski. Alatorin yleisesti käytössä olevasta WC:stä on tehty yksityinen kellariravintola ja alatori on tehty melko avoimeksi. Sitä tarkkaillaan valvontakameroin. Lahden toriparkkihankkeen toteuttaminen alkoi 2013 keväällä, minkä myötä torin alueella suoritettiin arkeologisia kaivauksia sekä maanpuhdistustöitä (alueella on sijainnut aiemmin huoltoasema). Näiden töiden vuoksi kellariravintola joutui lopettamaan toimintansa.
1990-luvulta alkaen kuitenkin vähittäiskauppoja on rakennettu Asemantaustan eteläpuolelle Launeelle, jolloin keskustan kauppa ja Lahden kauppatori on hiljentynyt. Lahden keskustan kaupan elvyttämiseksi on tehty erilaisia elinkeinohankkeita, joita koordinoi Lahden keskustaisäntä.
Keski-Lahti päättyy idässä Paavolaan ja lännessä Kartanoon sekä etelässä Lahden rautatieasemaan ja rautatiehen. Rautatien eteläpuolella oleva osa Lahden kaupunkia on Asemantausta tarkoittaen Lahden rautatieaseman takana olevaa aluetta.
Munyoro Hezekiah Nyamau
Munyoro Hezekiah Nyamau (s. 5. joulukuuta 1942 Kisii, Nyanza, Kenia) on kenialainen pikajuoksija ja olympiavoittaja.
Benedetto Cairoli
Benedetto Cairoli (28. tammikuuta 1825 Pavia, Lombardia – 8. elokuuta 1889 Napoli) oli italialainen poliitikko, joka toimi Italian pääministerinä vuosina 1878 ja 1879–1881.
Elämäkerta
Cairoli osallistui vallankumousvuoden 1848 aikana lombardialaisten opiskelijoiden protesteihin Itävaltaa vastaan. Hän kuului 1859–1860 Garibaldin vapaaehtoisiin ja haavoittui Palermon valtauksen yhteydessä. Hän oli vuosina 1860–1864 ja 1867–1870 Italian parlamentin edustajakamarissa Pavian edustajana ja kuului Garibaldin tavoin jyrkkään vasemmistoon. Cairoli valittiin maaliskuussa 1878 edustajakamarin puhemieheksi, mitä hän siirtyi pian pääministeriksi Agostino Depretisin tilalle ja otti samalla itselleen ulkoministerin salkun. Cairoli haavoittui Giovanni Passannanten kuningas Umberto I:tä vastaan tekemässä murhayrityksessä 17. marraskuuta 1878 Napolissa, kun hän yritti suojata kuningasta. Tämä lisäsi hänen suosiotaan, mutta hänen hallituksensa kuitenkin kaatui kuukautta myöhemmin hänen kilpailijoidensa muodostettua liittouman sitä vastaan.
Toisen kerran Cairoli toimi pääministerinä heinäkuusta 1879 toukokuuhun 1881. Hänen hallituksensa politiikka oli melko tehotonta ja sitä haittasi Italian vasemmiston eripuraisuus. Cairolin varsinaiseksi kompastuskiveksi muodostui ulkopolitiikka, jossa hänen syytettiin suhtautuvan liian luottavaisesti ja hyväuskoisesti muihin suurvaltoihin. Ranskan toukokuussa 1881 suorittama Tunisian miehitys ja sen pikaisesti sinetöinyt Bardon sopimus tuli Cairolille ikävänä yllätyksenä, sillä hän oli luottanut ranskalaisten lupauksiin. Tunisian yllättävä päätyminen Ranskan protektoraatiksi nostatti Italiassa niin suuren ärtymyksen, että se kaatoi Cairolin hallituksen ja katkaisi hänen poliittisen uransa.
Person of Interest
Person of Interest voi tarkoittaa seuraavia asioita:
Schilksee
thumb|210px|Schilksee Schilksee on Schleswig-Holsteinissa, Pohjois-Saksassa sijaitseva järvi. Järvi tunnetaan mm. siitä, että se oli vuoden 1972 olympialaisten purjehduspaikkana. Kielistä Schilkseelle on vajaan neljännestunnin ajomatka.
Paharpur
Paharpur on rauniokaupunki Bangladeshissa. Mahayana-buddhalaiset asuttivat kaupunkia 700-luvulta 1200-luvulle. Paharpur on erityisen arvokas muistomerkki buddhalaisesta arkkitehtuurista, jonka esimerkkiä seurattiin ympäri Etelä-Aasiaa. Se on ollut Etelä-Aasian suurin yksittäinen buddhalaisluostari ja huomattava buddhalaisen tiiliarkkitehtuurin saavutus. On ajateltu sen olleen mallina 400 vuotta myöhemmin Kaakkois-Aasiaan tehdylle Angkor Watille.
Kaupungin arkeologisesti merkittävin rakennus on suuri luostari, Sompur Bihara. Palan kuningaskunnan hallitsija Dharmapala rakensi luostarin 700-luvulla aasialaiseksi oppimis- ja pyhiinvaelluskeskukseksi. Luostarikompleksin pinta-ala on 85 000 m² ja se koostuu 177 luostarikammiosta, useista stupista ja temppeleistä sekä lukuisista sivurakennuksista. Luostarin koristellut terrakottalaatat esittävät jumalia, kasveja, eläimiä, miehiä ja naisia. Vuonna 1985 luostari valittiin Unescon maailmanperintöluetteloon.
Luostarista erillään on Paharpurin keskuspyhäkkö, joka on keskiaikaisen insinööritaidon ihme, sillä se on rakennettu kokonaan tiilistä ilman savilaastia. Tiileen oli turvauduttava, sillä alueella ei juurikaan ole kiviä. Pyhäkkö oli keskeltä avoin neliö, jossa oli kolme tasoa. Ensimmäinen tasanne on 3 metriä korkea ja 4 825 m²:n laajuinen. Toinen tasanne on vastaavasti 4 m korkea ja 2 620 m²:n laajuinen. Tornin korkein osa, kolmas tasanne on nykyisin 15-metrinen, mutta sen arvellaan olleen 22-metrinen. Sen pinta-ala on 400 m².
Werne
pienoiskuva|250px|Wernen sijainti Unnan piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa. Werne on kaupunki Nordrhein-Westfalenin osavaltiossa läntisessä Saksassa. Se sijaitsee historiallisen Münsterlandin eteläosassa. Wernen etelärajana on Lippe-joki, joka oli aikoinaan Münsterin hiippakunnan eteläraja. Idässä Werne rajoittuu Hammiin.
Maantiede
Werne sijaitsee Ruhrin alueen koillisosassa. Enintään 50 kilometrin säteellä kaupungin keskustasta sijaitsee useita suurkaupunkeja, kuten Dortmund lounaassa. Etäisyys Kölnistä on noin 95 kilometriä koilliseen ja matka Kölnistä on maanteitse noin 115 kilometriä.
Historia
pienoiskuva|200px|vasen|St. Christophorus Münsterin ensimmäinen piispa Liudger (n. 742–809) rakennutti Werneen kappelin noin vuonna 800. Ensimmäinen asiakirjamaininta Wernestä on vuodelta 842. Kirkon ympärille alkoi kehittyä kaupunkimaista asutusta keskiajan kuluessa, ja asutuksen ympärille rakennettiin linnoitus 1300-luvun aikana. Werne sai rajoitetut kaupunkioikeudet (Wigboldrecht) 1385. Oikeuden lyödä omia kolikoitaan (Münzrecht) Werne sai 1600-luvun alussa. Kolmikymmenvuotinen sota tulipaloineen, ryöstelyineen ja kulkutauteineen oli tuhoisa. 1630-luvun ruttoepidemia tappoi noin kolmanneksen kaupungin tuhannesta asukkaasta.
1700-luvulla Werne kääntyi uuteen nousuun ja keskiaikaiset linnoitusrakenteet purettiin. Vuonna 1815 Wernestä tuli osa Preussia. Kaupunki alkoi teollistua 1800-luvun lopussa. Vuonna 1922 kaupungin väkiluku oli noin 12 000. Toinen maailmansota vaati satojen werneläisten hengen ja sodan jälkeen kaupunkiin muutti tuhansittain siirtolaisia ja pakolaisia. Ydinkeskustan perusteellinen saneeraus aloitettiin 1967. Se päättyi jalankulkuvyöhykkeen avaamiseen 1982. Stockumin maalaiskunta liitettiin Werneen 1975.
Wernen vanhakaupunki on arkkitehtonisesti edustava. Wernen historiallisia rakennuksia ovat muun muassa kirkko St. Christophorus ja Altes Steinhaus.
Talous ja liikenne
Wernen kantakaupungin ja Stockumin välistä kulkee moottoritie BAB 1. Kaupungin rautatieasema on Bahnhof Werne an der Lippe (Werne a d Lippe). Sieltä on paikallisjunayhteys Münsteriin ja Dortmundiin. Münsterlandin infrastruktuuri polkupyöräilyn suhteen on erinomainen. Wernen talouselämä perustuu keskisuuriin yrityksiin. Niiden ohella kaupungissa toimii muun muassa Amazonin logistiikkakeskus.
Alison Arngrim
thumb|Alison Arngrim Alison Margaret Arngrim (s. 18. tammikuuta 1962) on yhdysvaltalainen näyttelijä ja stand up -koomikko. Hänet muistetaan parhaiten Nellie Olesonin roolista televisiosarjassa Pieni talo preerialla, jossa hän esiintyi vakituisesti vuosina 1974–1981.
Arngrim meni 6. marraskuuta 1993 naimisiin Robert Paul Schoonoverin kanssa. Hän oli aiemmin ollut vuodesta 1989 naimisissa Donald Mark Spencerin kanssa.
Keyence
Keyence on vuonna 1974 perustettu japanilainen teknologia-alan yritys, joka valmistaa monenlaisia antureita, sensoreita ja mittalaitteita. Vuonna 2012 sillä oli 25 tytäryhtiötä eri puolilla maailmaa. Yhtiö oli Forbesin innovatiivisimpien yritysten luettelossa sijalla 36.
Yhtiön perustaja Takemitsu Takizaki on Forbesin listojen mukaan Japanin 7. rikkain mies. Hän johtaa yhtiötä edelleen 68-vuotiaana. Yhtiö on panostanut tuotekehitykseen, ja niinpä sillä on paljon patentteja.
Seututie 833
Seututie 833 on Kiimingin Välikylästä Ylikiimingin taajamaan johtava seututie. Tie alkaa valtatieltä 20 ja kulkee Saviharjun, Lamun, Rekikylän, Vesalan ja Ukkolanmäen kylien lävitse Ylikiimingin taajamaan. Tien pituus on 30 kilometriä. Tien keskimääräinen ajoneuvoliikenne on 1 800 ajoneuvoa vuorokaudessa, josta raskasta liikennettä on noin kymmenen prosenttia. Tiellä on suurimmaksi osaksi 80 kilometriä tunnissa nopeusrajoitus, taajama- ja kyläalueilla 60 kilometriä tunnissa.
Tien profiili
Koko matkaltaan päällystetty tie on kaksikaistainen seututie, joka haarautuu valtatieltä 20 Kiimingin Välikylässä, kymmenen kilometriä Oulun keskustan pohjoispuolella. Alkuperäisen tielinjauksen länsipää on huomattavan mutkainen, vuonna 2008 valmistunut uusi tieosuus poisti osan mutkista. Muutamia mäkiä lukuun ottamatta tien pystyprofiilissa ei ole merkittäviä nousuja.
Valtatien 20 perusparannushankkeen yhteydessä vuosina 2006–2008 seututie 833 rakennettiin uuteen paikkaan noin 3,5 kilometrin matkalla tien länsipäässä Saviharjun ja valtatien 20 välillä. Samalla valtatien 20 ja seututien 833 liittymää siirrettiin noin kilometrin verran pohjoiseen. Uusi tieosuus otettiin käyttöön 14. elokuuta 2008.
Turvallisuus
Liikenteen huippumäärät ovat pääasiassa sidottuja työmatkaliikenteeseen. Runsaasta ajoittaisesta liikenteestä sekä asutuksen lisääntymisestä johtuen on Ylikiimingin Vesalan kylälle rakennettu kevyen liikenteen väylän jatke. Uusi väyläosuus alkaa Huttukylän tienhaarasta ja jatkuu Aumaharjun uudelle asutusalueelle saakka. Tulevaisuudessa myös Vesalan ja Kirkonkylän väliselle osuudelle rakennettaneen kevyen liikenteen väylä. Tie on valaistu noin yhdeksän kilometrin matkalta Ylikiimingin kirkonkylän ja Rekikylän välillä.
Metelinmäki
Metelinmäki voi tarkoittaa seuraavia maantieteellisiä kohteita:
Pāṇini
Pāṇini (devanagari: पाणिनि, [ˈpɑːɳɪn̪ɪ]) oli intialainen kielitieteilijä, joka kokosi klassisen sanskritin kieliopin todennäköisesti 5. tai 4. ajanlaskuamme edeltäneellä vuosisadalla. Hänen sanotaan opettaneen kuuluisassa Taxilan yliopistossa, ja häntä pidetään yhtenä vanhimmista kielioppien kokoajista.
Täysnuijat
Täysnuijat on Farrelly-veljesten Peter ja Bobby Farrellyn komediaelokuva joka sai ensi-iltansa vuonna 1996. Elokuvassa Woody Harrelson esittää keilaajalahjakkuus Royta, joka pärjää paikallistasolla. Elokuvassa matkataan kohti Renon keilailufestivaaleja ja kohdataan muun muassa epärehellinen Big Ernie (Bill Murray) ja amish-uskonlahkon edustajia. Naiskauneutta edustaa seksikäs Claudia (Vanessa Angel).
Pāṇini
Pāṇinin elinaikana sutrat (oppikirjat) alkoivat toimia uutena välineenä aatteiden välitykseen. Hän kirjoitti klassisen sanskritin toimintatavat ylös vajaaseen neljääntuhanteen sääntöön. Teoksesta tuli Intiassa kielellinen auktoriteetti, ja sitä kommentoitiin vuolaasti. Kun britit tekivät Intiasta siirtokuntansa 1800-luvulla, Pāṇinin kirjoitukset tulivat tunnetuksi myös muualla maailmassa ja saivat toimia innoituksen lähteenä tuleville länsimaisille kieliopeille. Vastaavan laajuista ja modernia kielioppia ei Pāṇinin jälkeen kirjoitettu vuosituhansiin.
Pyhätön
Pyhätön voi tarkoittaa seuraavia maantieteellisiä kohteita:
Suikki Jääskä
Esko ”Suikki” Jääskä (s. 12. tammikuuta 1950) on suomalainen muusikko, äänittäjä, musiikkistudioyrittäjä, musiikkiteknologian opettaja sekä yksi Provinssirock-festivaalin perustajista. Hän toimi 2007–2018 Seinäjoen Rytmi-instituutin hallituksen puheenjohtajana.
Jääskä on muusikkona enimmäkseen itseoppinut, mutta otti joitakin trumpettitunteja kapellimestari Antti Vainiolta. Hän on varsinaiselta ammattikoulutukseltaan hammaslaborantti. 1970-luvun alkupuolelta Suikki Jääskä muistetaan Seinäjoen seudulta isojen, puhallinsektioin varustettujen rock-yhtyeiden Super-Suikkis ja Bestsellers Orchestra perustajana, johtajana ja trumpetistina. Näiden yhtyeiden entisiä muusikoita kokoontui Jääskän aloitteesta syksyllä 2010 Seinäjoelle yhtä konserttia varten. Heistä Jääskä ja viisi muuta päätti jatkaa vakituisemminkin nimellä Soulful of Blues with Soul Sisters and Downtown Horns (SOB).
Suikki Jääskä toimii aktiivisesti eteläisen Afrikan musiikkia ja tanssia Suomessa edistävässä yhdistyksessä Good People ry. Vuonna 1990 hän oli yksi Seinäjoen populaarimusiikin keskuksen Rytmi-instituutin perustajia. Hän on toiminut pitkään instituutin hallituksessa.
1990-luvulta alkaen Jääskä on opettanut musiikkiteknologiaa Sibelius-Akatemiassa.
Antikolinergit
Antikolinergit ovat aineita, jotka estävät välittäjäaine asetyylikoliinin toimintaa keskus- ja ääreishermostossa. Antikolinergit ovat parasympatolyytteja eli ne vähentävät parasympaattisen hermoston toimintaa. Niiden vaikutus ulottuu paikalliskäyttöä lukuun ottamatta kaikkialle elimistöön.
Monen myrkyllisen kasvilajin myrkyllisyys perustuu nimenomaan antikolinergiseen vaikutukseen. Suurin osa kuuluu koisokasvien heimoon. Näillä kasveilla on lähes kaikkialla Euroopassa ja monessa osassa Aasiaa tuhansien vuosien mittainen lääkekäyttöhistoria esimerkiksi rauhoittavina lääkkeinä ja anestesia-aineina.
Antikolinergeihin nähden käänteisesti vaikuttavia, kolinergistä stimulaatiota aiheuttavia aineita kutsutaan kolinergisiksi aineiksi tai parasympatomimeeteiksi. Vastaavasti tunnetaan sympaattisen hermoston toimintaan vaikuttavat sympatomimeetti ja sympatolyytti.
Varhainen käyttöhistoria
thumb|270px|[[Rohtomandrakea eli alruunaa esittävä piirros Tacuinum Sanitatis -lääkintäkäsikirjasta 1400-luvulta.]] Antikolinergisiä alkaloideja sisältävien koisokasvien lääkekäytöllä on tuhansia vuosia pitkä historia. Hullukaalin ensimmäiset tunnetut käyttötarkoitukset Euroopassa ja Intiassa olivat muun muassa hermosäryn ja ruoansulatuselinten ärsytyksen hoito sekä monipuolinen käyttö rauhoittavana lääkkeenä. Babylonian aikaan kasvilla hoidettiin hammassärkyä, mikä oli yleistä lähes kaikkialla Euroopassa ja Lähi-idässä. Antikolinergisten koisokasvien savun hengittämisen tiedettiin jo 4 000 vuotta sitten avaavan keuhkoputkia, ja ominaisuutta voitiin hyödyntää esimerkiksi astman hoidossa. Antikolinergit ovat vielä nykyäänkin korvaamattomia keuhkoputkien tukkeutumista aiheuttavien sairauksien hoidossa.
Antiikin kreikkalainen filosofi Theofrastos kirjoitti rohtomandraken eli alruunan käytöstä lääkkeenä muun muassa kihtiin ja unettomuuteen, sekä lemmenjuomien ainesosana, mihin on käytetty myös esimerkiksi hulluruohoa ja belladonnaa. Dioskorides kirjoitti ensimmäisenä mandrakejuoman käytöstä anestesia-aineena ja suositti sitä kaikkiin leikkaamista tai polttamista edellyttäviin lääkintätoimenpiteisiin. Belladonnauutetta käytettiin aina keskiajan noitavainoihin saakka nukutusaineena yhdessä oopiumin kanssa. Belladonna oli Rooman valtakunnassa yleinen myrkytysaine henkirikoksissa; 5–10 marjasta tehty uute tai 14 grammaa juurta riitti tappamaan aikuisen ihmisen.
Antikolinergiset koisokasvit olivat keskiajalla noitajuomien pääainesosa muun muassa tryptamiineja sisältävien rupikonnan nahkojen ohella. Juomat aiheuttivat voimakkaita hallusinaatioita, harhaluuloja sekä tunteen lentämiskyvystä, mistä ovat osin lähtöisin legendat luudalla lentävistä noidista. Myöhäiskeskiajan noitavainojen aikaan kasvien hallussapidosta tai käytöstä saattoi saada tuomion, mikä vähensi myös kasvien käyttöä anestesia-aineina. Potilaat saattoivat kertoa esimerkiksi nukutuksen aikana näkemistään eroottisista unista, mikä osaltaan pahensi lääkärin riskiä joutua leimatuksi noidaksi.
Belladonnauutteita käytettiin Italiassa, lähinnä Venetsiassa, yleisesti kosmeettisissa tarkoituksissa silmäterän laajentajina 1500–1600-luvuilla. Nimen ”belladonna” johti Pietro Andrea Mattioli vuonna 1554 italian kielen sanaparista "bella donna", joka merkitsee kaunista naista. Kasvin tieteellisen nimen Atropa belladonna alkuosa on peräisin kreikkalaisen taruston kohtalottaresta Atropoksesta, joka tarkoittaa torjumatonta. Saksassa oli samoihin aikoihin tapana lisätä hullukaalin siemeniä olueen vaikutusten vahvistamiseksi, mutta tapa kiellettiin myrkytysriskin vuoksi lailla vuonna 1507. Antikolinergien lääkekäyttö oli keskiajan jälkeen vähentynyt Euroopassa, mutta Liettuassa alettiin 1600-luvulla käyttää hullukaalia vapinan hoitoon. Synteettiset antikolinergit ovat nyttemmin korvanneet koisokasvit vapinan ja muiden parkinsonismioireiden hoidossa.
Atropiinin eristäminen
Atropiinin eristi belladonnan lehdistä epäpuhtaassa muodossa ranskalainen kemisti ja farmaseutti Louis Nicolas Vauquelin vuonna 1809. Saksalainen farmaseutti Rudolph Brandes nimesi kasvista 1819 tai 1820 uuttamansa alkaloidit ”atropiiniksi” ja 1832 hullukaalista eristämänsä ”hyoskyamiiniksi”. Hän kuitenkin myönsi 1833, ettei hänen menetelmällään valmistettu uute vastannut pupilleja laajentavilta vaikutuksiltaan vanhoja belladonnauutteita ja että nimen ”atropiini” käytöstä uutteesta tulisi luopua. Puhtaan atropiinin eristämisessä kuivatusta belladonnan juuresta onnistui farmaseutti Mein vuonna 1831.
Atropiinin farmakologiset tutkimukset alkoivat edetä nopeasti. Fysiologi Albert von Bezold kumppaneineen osoitti vuonna 1867 sen estävän kiertäjähermon vaikutuksen sydämeen, mikä johtaa sykkeen nopeutumiseen. Oswald Schmiedeberg ja Richard Koppe totesivat University College Londonissa tehdyissä tutkimuksissaan atropiinin estävän muskariinin vaikutuksen sydämeen, ja Rudolf Heidenhain osoitti sen kumoavan chorda tympanin ärsytyksen syljeneritystä lisäävän vaikutuksen. Saksalaiset farmakologian tutkijat Rudolf Kobert ja August Sohrt osoittivat atropiinin eroavan skopolamiinista ainoastaan keskushermostovaikutuksiltaan ja julkaisivat tutkimustulokset 1887.
Hermosto ja asetyylikoliinireseptorit lyhyesti
thumb|270px|[[Asetyylikoliini on hermoston välittäjäaine, joka kiinnittyy asetyylikoliinireseptoreihin.]] Hermosto on hermosoluihin eli neuroneihin ja niiden sähkökemialliseen viestintään perustuva tiedonvälitys- ja säätelyjärjestelmä, joka jakautuu anatomisesti edelleen keskus- ja ääreishermostoon. Hermostossa viestit välittyvät siten, että hermosoluun saapuu sähkökemiallinen impulssi, joka saa solun vapauttamaan tiettyä välittäjäainetta sen ja viereisen hermosolun välitilaan eli synapsiin. Välittäjäaine kiinnittyy sille tarkoitettuun reseptoriin, jolloin reseptori aktivoituu ja viesti pääsee välittymään kohti seuraavaa hermosolua. Välittäjäaineet voivat kiihdyttää, estää tai muulla tavoin mukauttaa reseptorin toimintaa. Viestin välityttyä välittäjäaine joko palaa takaisin hermosoluun, tai jokin entsyymi hajottaa sen.